Μετά την ηλεκτρονική εγγραφή και αφού το Υπουργείο Παιδείας Θρησκευμάτων & Αθλητισμού αποστείλει στις γραμματείες των Τμημάτων τον κατάλογο των εγγεγραμμένων φοιτητών/τριών, θα πρέπει να επισκεφθείτε τον ιστότοπο του Τμήματος επιτυχίας σας, προκειμένου να ενημερωθείτε για τα δικαιολογητικά που πρέπει να υποβάλετε ηλεκτρονικά μέσω της υπηρεσίας προεγγραφών για τη συμπλήρωση των προσωπικών σας στοιχείων για την εγγραφή στα πληροφοριακά συστήματα του Πανεπιστημίου.
H υποβολή των απαραίτητων δικαιολογητικών των εισακτέων ακαδημαϊκού έτους 2026, θα πραγματοποιηθεί  σε ημερομηνίες που θα ανακοινωθούν μετά την αποστολή του καταλόγου των εγγεγραμμένων φοιτητών/τριών από το ΥΠΑΙΘΑ. 
 
Τα δικαιολογητικά θα πρέπει να  υποβληθούν ηλεκτρονικά μέσω της υπηρεσίας προεγγραφών: https://uniportal.ihu.gr/login/registration, για τη συμπλήρωση των προσωπικών σας στοιχείων και την εγγραφή στα πληροφοριακά συστήματα του Πανεπιστημίου.
Παρακαλούμε να παρακολουθείτε τις ανακοινώσεις στις ιστοσελίδες των Τμημάτων σας.
Επισημαίνεται ότι οι ειδικές κατηγορίες εισαγομένων, όπως Αλλοδαποί, Αλλογενείς, Τέκνα Ελλήνων Εξωτερικού, νεοεισακτέοι Κύπριοι φοιτητές, φοιτητές της ειδικής κατηγορίας των πασχόντων από σοβαρές παθήσεις, φοιτητές της ειδικής κατηγορίας «Έλληνες Πολίτες της μουσουλμανικής μειονότητας της Θράκης», κλπ, θα πρέπει να παρακολουθούν τις ανακοινώσεις στις ιστοσελίδες και των Τμημάτων τους καθώς το ΥΠΑΙΘΑ, ορίζει πρόσθετα δικαιολογητικά και διαδικασία κατάθεσης αυτών στα Τμήματα.

